Document ID: /roh_data/filtered/fineweb-2-filterrobots_roh.jsonl.gz/56300

Incendi en ina cuschina a Mustér
- Gievgia, 6.8.2015, 15:15
Oz avantmezdi hai brischà a Mustér. Sco la polizia chantunala communitgescha saja il fieu rut ora en ina cuschina dad ina stalla ch'è vegnida bajegiada or.
Perquai ch'ils vischins hajan reagì immediat e cumenzà da stizzar il fieu hajan donns pli gronds pudì vegnir evitads. Ils pumpiers hajan silsuenter stizzà il fieu dal tut. Il donn da material vegn stimà sin plirs millis francs. La raschun per il fieu è probabel stada ina cigaretta ch'è vegnida bittada en ina sadella da rument.
RR novitads 15.00